**Cynnal parhad dysgu: Templed i ysgolion**

Dyluniwyd y templedi hyn er mwyn cefnogi ysgolion wrth iddynt ystyried cynllunio ar gyfer parhad dysgu. Gall ysgolion ddefnyddio’r templedi fel y maent, neu gallent eu haddasu at eu defnydd, eu dyluniad a’u dulliau eu hunain i greu eu cynlluniau eu hunain. Byddai’n syniad da adolygu’r cynlluniau bob blwyddyn, yn unol â chynllun parhad busnes yr ysgol

|  |  |  |
| --- | --- | --- |
| **Meini prawf** | **Dylai pob ysgol ystyried y meysydd canlynol a sicrhau eu bod yn cael sylw yn eu cynllunio ar gyfer parhad dysgu.** | **Nodiadau penodol ar gyfer yr ysgol** |
| **1. Mynediad dysgwyr**  Mae pob dysgwr yn gwybod sut i fewngofnodi i system rhith-ddysgu’r ysgol (er enghraifft, Hwb), ei defnyddio, lanlwytho gwaith iddi ac allgofnodi ohoni. | * Mae pob dysgwr wedi cael manylion mewngofnodi a mynediad i’r llwyfan rhith-ddysgu a ffefrir gan yr ysgol (er enghraifft, Hwb). * Mae gwaith dylunio neu weithgareddau dysgu yn rhoi cyfleoedd rheolaidd i ddysgwyr ddefnyddio adnoddau Hwb ac ymgyfarwyddo â nhw. |  |
| **2. Offer dysgwyr**  Mae gan bob dysgwr fynediad at galedwedd TGCh a chysylltiad â’r rhyngrwyd. | * Cynnal archwiliadau rheolaidd o gymuned yr ysgol. * Monitro lefelau ymgysylltu â dysgu digidol gartref ymhlith y dysgwyr. * Ymgysylltu â’r awdurdod lleol er mwyn meddwl am atebion ar gyfer y dysgwyr hynny sydd wedi’u hallgáu’n ddigidol. |  |
| **3. Cynnwys rheolaidd y cwricwlwm**  Dylai cynnig arferol ysgolion o ran y cwricwlwm, addysgu a dylunio dysgu roi cyfleoedd rheolaidd i ddysgwyr ddysgu sgiliau digidol newydd mewn amrywiaeth o feysydd dysgu a phrofiad a’u cymhwyso. Dylai hyn ddigwydd yn adeilad yr ysgol a thu hwnt. | * Mae cynlluniau hirdymor a thymor canolig yn nodi cyfleoedd i addysgu sgiliau cyfunol neu ddigidol mewn gwersi. * Mae polisi addysgu a dysgu’r ysgol yn adlewyrchu pwysigrwydd dulliau dysgu cyfunol. |  |
| **4. Gweithlu hynod fedrus**  Rhoddir cyfleoedd dysgu proffesiynol o safon uchel i holl aelodau’r gweithlu er mwyn iddynt feithrin eu sgiliau digidol personol eu hunain. | * Archwiliadau rheolaidd o sgiliau’r staff. * Calendr dysgu proffesiynol yn nodi cyfleoedd i rannu arferion da  a meithrin sgiliau newydd. * Ymgysylltu ar lefel ranbarthol er mwyn cael cyfleoedd dysgu proffesiynol o safon uchel. |  |

**Absenoldeb dysgwyr**Yn ogystal â’r awgrymiadau a nodir yn y tabl uchod, dylai’r holl gynllunio parhad dysgu fynd i’r afael â sut y bydd ysgolion yn cefnogi dysgwyr sy’n absennol. Dylid cynnwys absenoldebau dysgwyr yng nghynllun parhad dysgu’r ysgol neu o fewn systemau cynllunio presennol yr ysgol. Mae’r tabl isod wedi’i gynllunio fel ysgogiad i helpu i gefnogi’r broses gynllunio.

|  |  |  |
| --- | --- | --- |
| **Unigolyn** | **Grwpiau/carfanau** | **Ysgol gyfan** |
| * Salwch sy’n para mwy nag 1 wythnos * Absenoldeb o’r ysgol am resymau meddygol (er enghraifft, aros yn yr ysbyty neu gyfnod o wella) * Problemau sy’n ymwneud â chludiant i’r ysgol neu drafnidiaeth gyhoeddus sy’n para mwy na 2 ddiwrnod * Profedigaeth neu absenoldeb tosturiol | * Salwch grŵp neu garfan sy’n para mwy na 3 diwrnod * Problemau sy’n ymwneud â chludiant i’r ysgol neu drafnidiaeth gyhoeddus sy’n para mwy na 2 ddiwrnod * Lefelau staffio difrifol o isel, a hynny’n annisgwyl, gan arwain at gau’r ysgol yn rhannol (er enghraifft, lefelau uchel o salwch ymhlith staff neu broblemau o ganlyniad i dywydd garw) * Problemau penodol sy’n ymwneud ag adeiladau (er enghraifft, dim modd defnyddio rhan o’r adeilad, felly dim modd i bawb fod ar y safle) | * Nifer sylweddol o’r dysgwyr yn sâl gan arwain at gau’r ysgol gyfan * Salwch yn y gymuned a chyfarwyddyd i gau’r ysgol gyfan * Lefelau staffio difrifol o isel, a hynny’n annisgwyl, gan arwain at gau’r ysgol gyfan (er enghraifft, lefelau uchel o salwch ymhlith staff neu broblemau o ganlyniad i dywydd garw) * Problemau sylweddol sy’n ymwneud â chludiant i’r ysgol neu drafnidiaeth gyhoeddus sy’n para mwy na 2 ddiwrnod * Tywydd garw yn arwain at gau’r ysgol am fwy na 3 diwrnod |

|  |  |  |
| --- | --- | --- |
| **A yw’r ysgol wedi ystyried …** | **Maes** | **Nodiadau penodol ar gyfer yr ysgol  (os yw hynny’n briodol)** |
| * y llwyfan rhith-ddysgu a ffefrir ganddi sy’n briodol i oedran y dysgwyr  (er enghraifft, Hwb)? | Dysgwr |  |
| * sut y caiff y dysgwyr eu haddysgu i fewngofnodi i’r llwyfan rhith-ddysgu a ffefrir gan yr ysgol a’i ddefnyddio’n fwyfwy annibynnol? | Dysgwr |  |
| * sut mae’r dysgwyr yn cael mynediad i’r llwyfan rhith-ddysgu a ffefrir gan yr ysgol, yn ei ddefnyddio ac yn cadw gwaith arno? | Dysgwr |  |
| * mynediad dysgwyr unigol neu deuluoedd at offer TGCh? | Dysgwr |  |
| * mynediad dysgwyr unigol neu deuluoedd at gysylltedd? | Dysgwr |  |
| * sut i adnabod dysgwyr sy’n agored i niwed a datblygu strategaethau er mwyn rheoli cyswllt â’r dysgwyr hyn yn achos absenoldeb neu gau’r ysgol? | Dysgwr |  |
| * sut y byddai’n sicrhau parhad dysgu ar gyfer y dysgwyr nad oes ganddynt fynediad at offer TGCh a/neu gysylltedd? A yw’r ysgol wedi ystyried sut y byddai’n dosbarthu ac yn casglu’r gwaith hwn? | Dysgwr |  |
| * sut mae’r cwricwlwm yn cynnig cyfleoedd priodol i’r dysgwyr gael mynediad i’r llwyfan rhith-ddysgu a ffefrir a dysgu drwyddo, yn yr ysgol a thu hwnt, yn rheolaidd? | Cwricwlwm |  |
| * sut mae ei gweledigaeth a’i strategaeth ar gyfer addysgu a dysgu effeithiol yn cynnwys cyfleoedd i ddysgwyr ddysgu drwy strategaethau cyfunol? | Cwricwlwm |  |
| * i ba raddau y mae’r staff wedi’u hyfforddi’n addas ac yn hyderus i ddefnyddio’r llwyfan rhith-ddysgu a ffefrir yn effeithiol fel rhan o’r drefn ddyddiol? | Gweithlu |  |
| * sut mae’n cynnig cyfleoedd dysgu proffesiynol rheolaidd o safon uchel er mwyn galluogi’r staff i gynnig cyfleoedd dysgu o safon uchel yn yr ysgol a thu hwnt? | Gweithlu |  |
| * mynediad aelodau unigol o’r staff at offer TGCh a chysylltedd? | Gweithlu |  |
| * rheoli llwyth gwaith y staff a strategaethau i gefnogi hyn? | Gweithlu |  |

**Absenoldeb staff (heb ei gynllunio)**

Yn ogystal â’r awgrymiadau a nodir yn y tabl ar dudalennau 1 a 2, dylai’r holl gynllunio parhad dysgu fynd i’r afael â sut y bydd ysgolion yn rheoli absenoldeb staff heb ei gynllunio. Dylid cynnwys rheoli absenoldeb staff heb ei gynllunio yng nghynllun parhad dysgu’r ysgol neu o fewn systemau cynllunio presennol yr ysgol. Mae’r tabl isod wedi’i gynllunio fel ysgogiad i helpu i gefnogi’r broses gynllunio.

|  |  |  |
| --- | --- | --- |
| **Unigolyn** | **Grŵp** | **Ysgol gyfan** |
| * Salwch * Profedigaeth neu absenoldeb tosturiol * Problemau sy’n ymwneud â thrafnidiaeth gyhoeddus | * Salwch grwpiau o’r staff * Problemau sy’n ymwneud â thrafnidiaeth gyhoeddus | * Salwch yn y gymuned sy’n effeithio ar bron pob aelod o’r staff * Problemau oherwydd tywydd garw |

|  |  |  |
| --- | --- | --- |
| **A yw’r ysgol wedi ystyried …** | **Maes** | **Nodiadau penodol ar gyfer yr ysgol  (os yw hynny’n briodol)** |
| * datblygu a rhannu polisi neu strategaeth cyflenwi y mae pob rhanddeiliad yn ei (d)deall? | Gweithlu |  |
| * meithrin cydberthynas ag asiantaeth gyflenwi a ffefrir er mwyn ei defnyddio yn achos absenoldeb staff? | Gweithlu |  |
| * meithrin cydberthnasau ag asiantaethau eraill er mwyn cael mwy o staff llanw os bydd angen? | Gweithlu |  |
| * datblygu proses y mae’r staff yn ei deall yn dda er mwyn iddynt roi gwybod yn gynnar pan fyddant yn sâl fel bod modd trefnu staff llanw priodol? | Gweithlu |  |
| * datblygu strategaeth a drefnir ymlaen llaw er mwyn i staff mewnol wneud gwaith llanw am gyfnod byr mewn argyfwng ac yn achos ‘absenoldeb anrhagweladwy’ yn unol â’r gofynion fel y nodir yn Nogfen Cyflog ac Amodau Athrawon Ysgol (Cymru) 2021? | Gweithlu |  |
| * datblygu system ar gyfer monitro a chefnogi lles y staff yn ystod cyfnodau o absenoldeb staff uchel? | Gweithlu |  |
| * sut mae’n cydymffurfio â pholisi presenoldeb a lles yr awdurdod lleol er mwyn lleihau absenoldeb staff? A yw’r ysgol yn ymgysylltu â’r polisi ac asiantaethau eraill, pan fo angen, er mwyn sicrhau proses ddiogel ac amserol i staff ddychwelyd i’r gwaith ar ôl absenoldeb? | Gweithlu |  |
| * sut mae’r cynnig dysgu proffesiynol yn rhoi’r cyfleoedd dysgu proffesiynol a’r sgiliau perthnasol i’r staff er mwyn cynnal gweithgareddau rhith-ddysgu sydd o safon debyg i ddysgu wyneb yn wyneb? | Gweithlu |  |
| * sut y bydd yn rhoi amser cynllunio a pharatoi ychwanegol i’r staff er mwyn iddynt fyfyrio ar y pwysau ychwanegol sy’n gysylltiedig â darparu cynnwys rhith-ddysgu? | Gweithlu |  |
| * sut y bydd yn cyfathrebu â rhieni, gofalwyr a theuluoedd mewn ffordd sy’n nodi’r disgwyliadau ar gyfer rhith-ddysgu, amser dysgu ac amser wedi’i neilltuo i’r staff gynllunio a monitro? | Gweithlu |  |

**Materion eraill sy’n gysylltiedig â systemau**

Yn ogystal â’r awgrymiadau a nodir yn y tabl ar dudalennau 1 a 2, dylai’r holl gynllunio parhad dysgu fynd i’r afael â sut y bydd ysgolion yn rheoli aflonyddwch a achosir gan faterion eraill sy’n gysylltiedig â systemau. Dylid cynnwys rheoli materion eraill sy’n gysylltiedig â systemau yng nghynllun parhad dysgu’r ysgol neu o fewn systemau cynllunio presennol yr ysgol. Mae’r tabl isod wedi’i gynllunio fel ysgogiad i helpu i gefnogi’r broses gynllunio.

|  |  |
| --- | --- |
| **Grwpiau** | **Ysgol gyfan** |
| * Difrod oherwydd tân, llifogydd neu fath arall o ddifrod mewn un rhan o’r ysgol sy’n golygu bod llai o le ar y safle (er enghraifft, o fewn bloc o ystafelloedd dosbarth) | * Difrod oherwydd tân, llifogydd neu fath arall o ddifrod i’r rhan fwyaf o adeilad yr ysgol gan arwain at ei gau yn llawn * Toriadau i’r system gwybodaeth reoli a systemau ar-lein eraill |

|  |  |  |
| --- | --- | --- |
| **A yw’r ysgol wedi ystyried …** | **Maes** | **Nodiadau penodol ar gyfer yr ysgol  (os yw hynny’n briodol)** |
| * sut mae’n monitro iechyd a diogelwch, gan gynnwys cyflwr yr ysgol, a sicrhau y caiff gwiriadau statudol eu cwblhau gan ddiweddaru’r dyddiad? |  |  |
| * â phwy y dylid cysylltu yn yr awdurdod lleol yn achos argyfwng neu waith rheolaidd? A yw’r holl randdeiliaid allweddol yn deall hyn? |  |  |
| * sut y gall y staff gwblhau gwiriadau diogelwch rheolaidd (er enghraifft, sicrhau y caiff plygiau eu diffodd ar ddiwedd y dydd yn eu hystafelloedd dosbarth)? |  |  |
| * sut mae’r ysgol yn cadw golwg reolaidd ar ddiogelwch y safle bob dydd (er enghraifft, sicrhau y caiff plygiau eu diffodd, tapiau eu cau, ac ati)? |  |  |
| * sut y caiff gwybodaeth am gyflwr adeilad yr ysgol ei rhannu â’r llywodraethwyr? A oes llywodraethwr penodol sy’n gyfrifol am iechyd a diogelwch? |  |  |
| * sut i gael cymorth gan y llywodraethwyr yn ystod argyfwng er mwyn sicrhau bod yr awdurdod lleol yn datrys y broblem cyn gynted â phosibl? |  |  |
| * pa adeiladau a mannau priodol eraill sydd ar gael yn yr ardal leol y gellid eu defnyddio i addysgu grwpiau o ddysgwyr? |  |  |
| * sut y byddai’n ymdrin â thoriad yn y system gwybodaeth reoli? Yn achos toriad system gwybodaeth reoli, sut y byddai’r ysgol yn: * cofrestru’r dysgwyr * cael gafael ar fanylion cyswllt mewn argyfwng y dysgwyr * cael gafael ar fanylion cyswllt mewn argyfwng y staff? |  |  |
| * sut y byddai’n ymdrin â thoriad yn y system rheoli a thalu ar-lein ar gyfer cinio ysgol (er enghraifft, defnyddio system bapur, system bwydlen gyfyngedig, gofyn i’r teuluoedd ddarparu pecynnau cinio am gyfnod)? |  |  |
| * sut y byddai’n rheoli toriad yn y system rheoli diogelu ar-lein? A oes cynllun y cytunwyd arno ar waith os bydd toriad er mwyn diogelu’r dysgwyr? |  |  |
| * sut y byddai’n cyfathrebu â rhieni, gofalwyr a theuluoedd os bydd system dechnoleg yn torri? A oes protocolau ar waith i gyfathrebu mewn argyfwng? |  |  |